b'\n_START_ARTICLE_\nVoltmeter\n_START_PARAGRAPH_\nV\xc3\xb3ltm\xc3\xa9ter je merilna priprava za merjenje elektri\xc4\x8dne napetosti. Pogosto deluje na osnovi magnetnih u\xc4\x8dinkov elektri\xc4\x8dnega toka (instrument na mehko \xc5\xbeelezo, instrument na vrtljivo tuljavo). Sodobni voltmetri obi\xc4\x8dajno delujejo na principu kompenzacije. Poznamo digitalne in tudi druga\xc4\x8dne voltmetre._NEWLINE_Voltmeter ve\xc5\xbeemo v elektri\xc4\x8dno vezje vzporedno med to\xc4\x8dki, med katerima \xc5\xbeelimo izmeriti elektri\xc4\x8dno napetost. Zato mora imeti \xc4\x8dim ve\xc4\x8dji notranji upor, da ste\xc4\x8de skozenj \xc4\x8dim manj\xc5\xa1i tok in zategadelj sam tem manj vpliva na napetostno razliko. Merilno obmo\xc4\x8dje voltmetra pove\xc4\x8damo tako, da zaporedno z njim zve\xc5\xbeemo predupor.'